B4-0762, 0765, 0774, 0782, 0789 και 0791/97

Ψήφισμα σχετικά με την κατάσταση στη Βοσνία-Ερζεγοβίνη και η περίπτωση του Novi Pazar

Το Ευρωπαϊκό Κοινοβούλιο,

- έχοντας υπόψη παλαιότερα ψηφίσματά του σχετικά με την κατάσταση στη Βοσνία- Ερζεγοβίνη,

- έχοντας υπόψη την πρώτη έκθεση της ειδικής του αντιπροσωπείας σχετικά με την παρακολούθηση των τοπικών εκλογών στη Βοσνία-Ερζεγοβίνη,

A. σημειώνοντας τις σχετικά ομαλές συνθήκες υπό τις οποίες διεξήχθησαν τελικά στις 13 και 14 Σεπτεμβρίου 1997 οι τοπικές εκλογές στη Βοσνία-Ερζεγοβίνη,

Β. έχοντας ωστόσο συνείδηση των εξαιρετικά δυσχερών προϋποθέσεων υπό τις οποίες έλαβε χώρα η οργάνωση των εκλογών αυτών και αναγνωρίζοντας τις μεγάλες προσπάθειες που κατεβλήθησαν εκ μέρους του ΟΑΣΕ, της Σταθεροποιητικής Δύναμης (SFOR), του Γραφείου του Υψηλού Εκπροσώπου και πολλών μη κυβερνητικών οργανώσεων προκειμένου να διασφαλιστεί η ομαλή διεξαγωγή των εν λόγω εκλογών,

Γ. εκφράζοντας την ικανοποίησή του για το γεγονός ότι η διεθνής πίεση που ασκήθηκε από κοινού είχε ως αποτέλεσμα την πλήρη συμμετοχή στις εκλογές αυτές των σημαντικοτέρων πολιτικών κομμάτων των δύο οντοτήτων που συγκροτούν τη Δημοκρατία της Βοσνίας-Ερζεγοβίνης [semigr ] εκφράζοντας ωστόσο τη λύπη του ότι οι διαφορές μεταξύ των κοινοτήτων του Μόσταρ δεν επέτρεψαν τη διεξαγωγή των εκλογών στην κεντρική περιοχή της πόλεως αυτής,

Δ. εκτιμώντας επιπλέον ότι η ανεξαρτησία των μέσων ενημερώσεως δεν κατέστη δυνατόν να διασφαλιστεί κατά τη διάρκεια του εκλογικού αγώνα και εκφράζοντας την έντονη ανησυχία του για την στρεβλή χρήση των μέσων μαζικής ενημερώσεως στην οντότητα αυτή, τα οποία υποδαυλίζουν το μίσος κατά της Σταθεροποιητικής Δυνάμεως (SFOR) και των διεθνών οργανισμών,

Ε. εξαίροντας το γεγονός ότι οι εκλογές αυτές απετέλεσαν ένα σημαντικό βήμα για την εφαρμογή της Συμφωνίας του Dayton, και αναγνωρίζοντας ωστόσο ότι πρέπει να σημειωθεί περαιτέρω πρόοδος, ιδίως όσον αφορά την ελεύθερη κυκλοφορία των πολιτών, την επιστροφή των προσφύγων στις πατρογονικές τους εστίες και την πλήρη ανασυγκρότηση μιας δημοκρατικής κοινωνίας στην οποία θα γίνεται σεβαστή η κρατοδικαιϊκή αρχή,

ΣΤ. τονίζοντας ότι οι εκλογές αυτές θα πρέπει να συμβάλουν στην αποκατάσταση μιας πολυεθνικής, πολυπολιτιστικής και πολυθρησκευτικής κοινωνίας στη Βοσνία- Ερζεγοβίνη και ότι η άνοδος στην εξουσία αντιδημοκρατικών δυνάμεων που δεν είναι διατεθειμένες να συνεργαστούν για την πλήρη εφαρμογή της Συμφωνίας του Dayton δεν θα γίνει ανεκτή από τη διεθνή κοινότητα,

Ζ. λαμβάνοντας υπόψη το γεγονός ότι η οικονομία δεν έχει δυνατότητες βελτιώσεως ενόσω δεν αποκαθίστανται τα δικαιώματα των απλών πολιτών (και ιδίως των προσφύγων),

Η. επισημαίνοντας με ανησυχία ότι ένα μεγάλο μέρος των χρηματοδοτήσεων που έχει δεσμεύσει η Ευρωπαϊκή Ένωση για την ανασυγκρότηση της Βοσνίας-Ερζεγοβίνης δεν έχει ακόμη καταβληθεί,

Θ. εκφράζοντας την ανησυχία του για την παράνομη απομάκρυνση της εκλεγμένης ηγεσίας της πόλεως Novi Pazar και την αντικατάστασή της από μη εκλεγμένους υποψηφίους, πιστούς στη σερβική κυβέρνηση[semigr ]

1. χαιρετίζει τις προσπάθειες που έχουν καταβάλει η ΟΑΣΕ, η Σταθεροποιητική Δύναμη και το Γραφείο του Υψηλού Εκπροσώπου καθώς και πολλές μη κυβερνητικές οργανώσεις προκειμένου να διασφαλιστεί η ομαλή διεξαγωγή των τοπικών εκλογών στη Βοσνία-Ερζεγοβίνη και εκφράζει την υποστήριξή του προς όλες τις δημοκρατικές δυνάμεις της χώρας που συμβάλλουν στην πλήρη εφαρμογή της Συμφωνίας του Dayton[semigr ]

2. καλεί τη διεθνή αστυνομικη δύναμη, τον ΟΑΣΕ και την SFOR να παρακολουθήσουν την ανάληψη των καθηκόντων των νέων δημάρχων και των τοπικών συνελεύσεων που εξελέγησαν, ιδίως σε δήμους όπου οι προσφάτως εκλεγέντες δεν έχουν ακόμη επιστρέψει στις εκλογικές τους περιφέρειες[semigr ]

3. καταδικάζει έντονα όλες τις τρομοκρατικές ενέργειες και προκλήσεις, συμπεριλαμβανομένων και εκείνων που στρέφονται κατά προσωπικού διεθνών οργανισμών, οι οποίες απέβλεπαν στην ματαίωση των εκλογών αυτών και στρέφονταν κατά της περαιτέρω εφαρμογής της Συμφωνίας του Dayton[semigr ]

4. απευθύνει για μία ακόμη φορά έκκληση προς όλα τα συμβαλλόμενα μέρη της Συμφωνίας του Dayton να συνεργασθούν πλήρως με το Διεθνές Δικαστήριο Εγκλημάτων Πολέμου στη Χάγη και να προβούν στην έκδοση όλων όσων κατηγορούνται για εγκλήματα πολέμου[semigr ]

5. επιμένει ότι η διεθνής βοήθεια για την ανασυγκρότηση της Βοσνίας-Ερζεγοβίνης πρέπει να συνεχίσει να εξαρτάται από τη συνεργασία των αρχών σε όλα τα επίπεδα και όλες τις πτυχές της εφαρμογής της Συμφωνίας του Dayton[semigr ]

6. εκφράζει την υποστήριξή του προς την πολιτική που ακολουθείται έναντι της Προέδρου Plavciz προκειμένου να αποκατασταθεί το κράτος δικαίου στη λεγόμενη Σερβική Δημοκρατία[semigr ]

7. καλεί επειγόντως την Επιτροπή και το Συμβούλιο να λάβουν τα απαραίτητα μέτρα προκειμένου να καταστεί περισσότερο αποτελεσματική η οικονομική βοήθεια για την ανασυγκρότηση της Βοσνίας-Ερζεγοβίνης και να επιτευχθεί μια ταχύτερη εκταμίευση των χρηματοδοτικών πόρων που έχουν δεσμευθεί[semigr ]

8. ζητεί επειγόντως από το Συμβούλιο και την Επιτροπή να διαδραματίσουν ενεργητικό ρόλο στην ανάπτυξη ανεξαρτήτων μέσων ενημερώσεως στη Βοσνία- Ερζεγοβίνη και στη δημιουργία ενός πλήρως δημοκρατικού περιβάλλοντος στη χώρα αυτή με την εφαρμογή των προγραμμάτων στο πλαίσιο του προγράμματος Phare για τη δημοκρατία[semigr ]

9. επιμένει ότι πρέπει να ληφθούν το ταχύτερο δυνατόν συγκεκριμένα μέτρα για την καταπολέμηση της αυξανόμενης διαφθοράς σε όλη τη Βοσνία-Ερζεγοβίνη[semigr ]

10. τονίζει ότι η συνεχής παρουσία των δυνάμεων SFOR πρέπει να διασφαλιστεί προκειμένου να καταστεί δυνατή η περαιτέρω εφαρμογή της ειρηνευτικής συμφωνίας[semigr ]

11. καλεί τις σερβικές αρχές να αποκαταστήσουν άμεσα τους εκλεγμένους αντιπροσώπους στην πόλη Novi Pazar και ζητεί από τον ΟΑΣΕ να λάβει τα απαραίτητα μέτρα για τον αδιάλειπτο σεβασμό των δημοκρατικών διαδικασιών στην περιοχή[semigr ]

12. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, το Γραφείο του Υψηλού Εκπροσώπου, τον ΟΑΣΕ, το Συμβούλιο Ασφαλείας των Ηνωμένων Εθνών και τις κυβερνήσεις και τα κοινοβούλια της Βοσνίας- Ερζεγοβίνης και των οντοτήτων που την συγκροτούν και την κυβέρνηση της Ομοσπονδιακής Δημοκρατίας της Γιουγκοσλαβίας.